Otto Gilbert David Aubert
Store norske leksikon,Realfag,Matematikk,Matematikkens grunnlag og historie,Biografier innen matematikk
Otto Gilbert David Aubert var en norsk matematiker, født på Kronborg, sønn av Benoni d'Aubert. Han var en venn av Abel, som hjalp ham med å få hans første matematiske arbeid trykt.
Etter å ha tatt anneneksamen ved Universitetet var han i noen år lærer ved Christiania katedralskole. Han offentliggjorde i skolens program for 1833 avhandlingen Echantillon d'une analyse sphérique, det eneste av moderne geometri som fremkom i Norge før Sophus Lies skrifter. Etter en utenlandsreise ble han i 1834 utnevnt til lærer for kronprins Oscars sønner, de senere kongene Carl og Oscar. Sommeren 1837 fulgte han med en svensk eskadre til Middelhavet for å gjenvinne sin helse, men døde av tuberkulose i Napoli året etter.Hans brev fra Stockholm 1834–37 er meget verdifulle. De er trykt i S. Aubert Lindbæks bok Landflygtige; af Aubertske papirer (1910). Les mer i Store norske leksikon matematikk